钦定古今图书集成/方舆汇编/边裔典/第051卷 > 三国
## 钦定古今图书集成/方舆汇编/边裔典/第051卷 > 三国

姑墨、《温宿》《尉头》等国，三国时并属龟兹。

按：《魏志注西戎传》云云。

### 魏文帝黄初三年春二月龟兹遣使奉献

按《魏志文帝本纪》：黄初三年“春二月，鄯善、龟兹、于阗
王各遣使奉献。诏曰：‘西戎即叙，氐、羌来王，《诗》《书》美之。
顷者西域外夷并款塞内附，其遣使者抚劳之’。”是后
西域遂通，置戊己校尉。按《崔林传》，林迁大鸿驴，龟
兹遣侍子来朝，朝廷嘉其远至，褒赏其王甚厚。馀国
各遣子来朝，间使连属。林恐所遣或非真的，权取疏
属贾胡，“因通使命，利得印绶，而道路护送，所损滋多。
劳所养之民，资无益之事，为夷狄所笑，此曩时之所
患也。”乃移书炖煌喻指，并录前世待遇诸国丰约故
事，使有恒常。